**INTÉZKEDÉSI TERV**

**A IV. Béla Katolikus Általános Iskola és Alapfokú Művészeti Iskola Intézményi szintű protokoll**

**Az intézmény 2020/21. tanévben alkalmazandó**

**COVID-19 ELJÁRÁSREND**

**PEDAGÓGUSOKNAK:**

* Az **oktatásban és nevelésben**, illetve az intézmények működtetésében **csak egészséges és tünetmentes dolgozó vegyen részt.**
* **A tanítási órákon, foglalkozásokon a maszk** viselése lehetséges, de nem kötelező.
* Amennyiben a védőtávolság nem tartható be a **közösségi tereken,** úgy az általános iskola felső tagozatában **az ott tartózkodás idején javasolt** a szájat és orrot eltakaró maszk viselése.
* **A testnevelésórákat** az időjárás függvényében **javasolt szabad téren megtartani**. Az órák során **mellőzni kell a szoros testi kontaktust igénylő feladatokat**. Amennyiben **ez mégsem kerülhető el, akkor ezeket állandó edzőpartnerrel** (párokban, kiscsoportokban**) kell végezni.**
* **A használatban lévő** játékok, sporteszközök felületét rendszeresen fertőtleníteni kell!
* A megfelelő **védőtávolság betartása** különösen **fontos az öltözőkben**, ezért a tornaórák előtti és utáni öltözésnél tekintettel kell lenni arra, hogy elkerülhető legyen az öltözőkben történő csoportosulás.
* **Folyamatos**  vagy **gyakori** (óránkénti) **intenzív** (teljes ablakfelületet kitáró) **szellőztetés** szükséges (amennyiben a helyiségben egyidejűleg többen is tartózkodnak), időjárás és környező forgalom függvényében.
* **A pedagógusok fokozottabban figyeljék a gyermekeket, tanulókat, a beteg gyermeket azonnal emeljék ki a közösségből!**
* **A védelmi intézkedés könnyebb betartása miatt a nagyiskolában a csengetési rend a járványügyi helyzet fennállásáig módosult, ebédszüneteket iktattunk be.**

Csengetési rend:

|  |  |  |  |
| --- | --- | --- | --- |
| 1. óra | 8.00 | - | 8.45 |
| 2. óra | 9.00 | - | 9.45 |
| 3. óra | 10.00 | - | 10.45 |
| 4. óra | 10.55 | - | 11.40 |
| 5. óra | 12.00 | - | 12.45 |
| 6. óra | 13.05 | - | 13.50 |
| 7. óra | 13.55 | - | 14.40 |

* **Becsöngetés után, az óra kezdetén a pedagógusoknak gondoskodni kell a tanulók kézfertőtlenítéséről!**
* **Osztálykirándulások és tanulmányi kirándulások** belföldi megvalósítása lehetséges, de megfontolandó.
* A szülők személyes megjelenésével járó **szülői értekezleteket** csak a járványügyi előírások betartása mellett tartjuk meg (kézfertőtlenítés, maszk, távolságtartás).
* **Fokozottan figyelni kell arra, hogy a tanulók betartsák az alapvető higiéniai szabályokat! (kézmosás, kézfertőtlenítés, papírtörlő használat, szemétgyűjtő edények megfelelő használata)**
* **Fokozottan figyelni kell arra, hogy az ebédlőben a tanulók ne fogdossanak össze semmit, lehetőség szerint minél távolabb helyezkedjenek el egymástól!**
* **Az ügyeleteket nagyon pontosan, intenzíven kell ellátni!**

**Az intézményi járványügyi protokollban foglaltak kötelező érvényűek!**

Az intézményi járványügyi protokoll 2020. szeptember 1-jétől visszavonásig érvényes, tartalma a járványügyi helyzettől függően változhat.

Kérjük, hogy hiteles forrásból tájékozódjanak! Az oktatással és a járvánnyal, vírussal kapcsolatos híreket: [www.kormany.hu](http://www.kormany.hu); [www.oktatas.hu](http://www.oktatas.hu); nnk.gov.hu; koronavirus.gov.hu felületeken kövessék.

Intézményünk minden fontos információról és változásról az iskolai honlapon, e-mailben, egyéb közösségi felületen valamint a KRÉTA rendszeren keresztül tájékoztatást nyújt.